
Latvijas Kartogrāfu un ģeodēzistu asociācija (turpmāk-LKĢA) un Latvijas Mērnieku biedrība (turpmāk-LMB) savas kompetences ietvaros ir izvērtējusi noteikumu projektu "Grozījumi Ministru kabineta 2012.gada 10.aprīļa noteikumos Nr.263 "Kadastra objekta reģistrācijas un kadastra datu aktualizācijas noteikumi"" (VSS-1215) un uztur savus 28.12.2016. vēstulē Nr.01-12/2016 izteiktos iebildumus pilnā apmērā.

Papildus LKĢA un LMB norāda:

1. starpministriju (starpinstitūciju) sanāksmē, kas notika 29.03.2017. tika norādīts, ka MK noteikumi Nr.1019 “Zemes kadastrālās uzmērīšanas noteikumi” (turpmāk-MK noteikumi Nr.1019) tiks grozīti, bet to nevarēšot izdarīt ātri. Līdz ar to LKĢA un LMB vērš uzmanību uz to, ka nezināmā laika periodā (līdz laikam, kad tiks izgrozīti MK noteikumi Nr.1019)TM akceptē, ka tiek “radīta negodīga konkurence minēto plānu izgatavošanā” (citāts no izziņas 11.lp).
2. Izziņas 12.lp teikts, ka “Starpministriju (starpinstitūciju) sanāksmes laikā Zemkopības ministrija pauda viedokli, ka apgrūtinājums mērniekiem nodarboties ar kamerāliem darbiem, ja tos veic arī Dienests, nav samērīgs ar apgrūtinājumu citām nozarēm, ja tos veic tikai mērnieki. Personām šādos gadījumos obligāta vēršanās pie mērnieka ir milzīgs administratīvais slogs, tas palēnina procesu, sadārdzina izmaksas un rada lieku personu iesaisti”. LKĢA un LMB vērš uzmanību uz to, ka šāds arguments no ZM puses 29.03.2017. sanāksmes laikā neizskanēja. No sanāksmes dalībniekiem, uz LKĢA un LMB iebildumu papildus paskaidrojumiem, neizskanēja neviens juridisks pret arguments, vienīgi ZM pārstāvis pateica “mēs nepiekritīsim”.

Latvijas Kartogrāfu un ģeodēzistu asociācijas valdes pr. Mārtiņš Rutkovskis
Latvijas Mērnieku biedrības valdes pr. Baiba Ziemele

